cyanic-selkie/wikianc huggingface dataset:
Γιανγκ Χαοράν
Ο Γιανγκ Χαοράν (γενν. 22 Φεβρουαρίου 1996) είναι Κινέζος αθλητής της σκοποβολής. Είναι ο Ολυμπιονίκης Νέων 2014 στο αγώνισμα των 10 μέτρων αεροβόλο τουφέκι. Συμμετείχε επίσης στο Παγκόσμιο Πρωτάθλημα Σκοποβολής 2018, όπου κέρδισε το ασημένιο μετάλλιο στα 50 μέτρα τουφέκι 3 θέσεων ομαδικό, καθώς και δύο χρυσά σε μικτό και ομαδικό αεροβόλο τουφέκι 10 μέτρων.
Παραπομπές
Κατηγορία:Αθλητές σκοποβολής στην Κίνα
Μουρμούρα της Αφρικής
Η Μουρμούρα της Αφρικής (Lithognathus lithognathus) (λιθόγναθος ο λιθόγναθος) είναι ένα είδος ψαριού του θαλασσινού και του υφάλμυρου νερού.Ανήκει στο γένος Λιθόγναθος, στην οικογένεια των Σπαριδών και την συναντάμε στις ακτές της Νότιας Αφρικής.
Χαρακτηριστικά
Το ψάρι, είναι περίπου 1 μ. και μπορεί να φτάσει σε μήκος τα 200 εκ.
Εξωτερικοί σύνδεσμοι
Κατηγορία:Σπαρίδες
Τζάρετ Χαρτ
Ο Τζάρετ Άλμπερτ Χαρτ (γεννήθηκε στις 4 Νοεμβρίου 1980 στο Λονδίνο ) είναι Βρετανός επαγγελματίας καλαθοσφαιριστής. Έχει ύψος 1,95 μέτρων και παίζει στις θέσεις του πόιντ γκαρντ και του σούτινγκ γκαρντ. Αυτή την περίοδο αγωνίζεται με τον Κεραυνό Στροβόλου στην Κύπρο. Αν και γεννήθηκε στην Αγγλία, μεγάλωσε στο Λιτλ Ροκ του Αρκάνσας όπου ήταν συμπαίχτης του σημερινού γκαρντ των Ατλάντα Χοκς Τζο Τζόνσον στο Λύκειο Λιτλ Ροκ Σέντραλ.
Κολεγιακή σταδιοδρομία
Ο Χαρτ αποφοίτησε από το Πολιτειακό Πανεπιστήμιο του Κάνσας το 2004, αφού χρησιμοποίησε τα δύο τελευταία χρόνια της επιλεξιμότητάς του στο ίδρυμα. Έπαιξε σε 53 παιχνίδια σε δύο χρόνια με την ομάδα και είχε κατά μέσο όρο 10,9 πόντους, 3,6 ριμπάουντ και 3,1 ασίστ ως αναπόσπαστο μέλος της ομάδας των Ουάιλντκατς ως ανώτερος.
Επαγγελματική πορεία
Ο Χαρτ ξεκίνησε την επαγγελματική πορεία του το 2004. Έπαιξε για λίγο στην Κροατία πριν υπογράψει με τη Μακάμπι Γκιβάτ Σμουέλ του Ισραηλινού Πρωταθλήματος. Μετά από αυτό, πέρασε από την Ελβετία, την Ιταλία, την Ουγγαρία και την Ελλάδα πριν περάσει τις περιόδους 2007-08 και 2008-09 με τον Κεραυνό Στροβόλου του Κυπριακού Πρωταθλήματος. Βοήθησε την ομάδα στο Κυπριακό Πρωτάθλημα τη χρονιά 2007-08 και στο EuroChallenge της περιόδου 2008-09. Τη χρονιά 2008-09, επιλέχτηκε στην πρώτη ομάδα του πρωταθλήματος και οδήγησε την ομάδα στη σειρά πρωταθλημάτων του Κυπριακού Πρωταθλήματος, αν και ηττήθηκε με 3-1 από τον ΑΠΟΕΛ.
Εθνική Βρετανίας
Ο Χαρτ είναι επίσης μέλος της εθνικής ομάδας καλαθοσφαίρισης της Μεγάλης Βρετανίας. Έπαιξε για πρώτη φορά με την ομάδα στο Ευρωπαϊκό Πρωτάθλημα του 2009 και ήταν ο κορυφαίος της ομάδας σε πόντους, ριμπάουντ και ασίστ στην ανατροπή της Ισπανίας στον πρώτο γύρο.
Παραπομπές
Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές Α1 Εθνικής Ελλάδας
Φλίντερ Μπόιντ
Ο Φλίντερ Μπόιντ (γεννήθηκε στις 12 Φεβρουαρίου 1980) είναι ένας πρώην Βρετανός καλαθοσφαιριστής που γεννήθηκε στην Καλιφόρνια από Βρετανούς γονείς.
Κολεγιακή σταδιοδρομία
Ο Μπόιντ έπαιξε κολεγιακό μπάσκετ στο Κολέγιο Ντάρτμαουθ σημειώνοντας 1026 πόντους και καταγράφοντας 585 ασίστ στην τετραετή σταδιοδρομία του. Κατέχει τόσο το υψηλό ασίστ σε έναν αγώνα για παίχτη του Ντάρτμαουθ (16) όσο και το υψηλό σταδιοδρομίας.
Επαγγελματική πορεία
Ο Μπόιντ ξεκίνησε την επαγγελματική πορεία του στη Γαλλία στη Ligue Nationale de Basket όπου έπαιξε για την ΣΤΜ Λε Αβρ, ΑΛΜ Εβρέ Μπασκέτ, ΦΚ Μυλούζ Μπασκέτ και Ερμίν ντε Ναντ Ατλαντίκ. Στη συνέχεια πήγε στην ΚΙ Ροσαλία δε Κάστρο της Ισπανίας για δύο χρόνια πριν πάει στη Βρετανία για να παίξει για τις ομάδες του Βρετανικού Πρωταθλήματος Λέιτσεστερ Ράιντερς και Νιούκαστλ Ίγκλς. Το 2010 ο Μπόιντ επέστρεψε στην Ισπανία για να παίξει στην Ουρένσε. Κατά τη διάρκεια της περιόδου 2010–11 έπαιξε με την ΜΚ Πριεβίντζα στη Σλοβακία και την ΑΕΚ στην Ελλάδα.
Παραπομπές
Κατηγορία:Πόιντ γκαρντ Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΣΤΜ Λε Αβρ Κατηγορία:Καλαθοσφαιριστές Κλουμπ Οουρένσε Μπαλονθέστο Κατηγορία:Καλαθοσφαιριστές ΑΕΚ
Αμαλία (φορεσιά)
thumb|Η βασίλισσα Αμαλία, εμπνευστής της φορεσιάς. Με την ονομασία Αμαλία αναφέρεται ο τύπος της γυναικείας φορεσιάς που καθιερώθηκε από την βασίλισσα της Ελλάδας, Αμαλία, αρχικά ως επίσημη ενδυμασία της αυλής της. Τα επόμενα χρόνια αυτός ο τύπος ενδυμασίας με αφετηρία την βασιλική αυλή διαδόθηκε σε αστικά κέντρα της Ελλάδας αλλά και του εξωτερικού και μετεξελίχθηκε σε εθνική γυναικεία φορεσιά.
Ιστορικά στοιχεία
Η συγκεκριμένη φορεσιά καθιερώθηκε από την βασίλισσα Αμαλία λίγο καιρό μετά την άφιξη της στην Ελλάδα κατά τα τέλη της δεκαετίας του 1830. Προέκυψε από τον συγκερασμό στοιχείων από διάφορες ελληνικές παραδοσιακές ενδυμασίες σε συνδυασμό με την υιοθέτηση δυτικοευρωπαϊκών στοιχείων. Αρχικά προοριζόταν για χρήση από τις Κυρίες επί των τιμών της βασιλικής αυλής σταδιακά όμως επηρέασε και τις ενδυμασίες των αστικών κέντρων της Ελλάδας. Αργότερα εκτός από τα εγχώρια αστικά κέντρα διαδόθηκε και σε διάφορες αστικές περιοχές των Βαλκανίων, της Μικράς Ασίας και της Κύπρου, δεχόμενη κατά τόπους διαφοροποιήσεις.
Παρά την διείσδυση της στις αστικές περιοχές, δεν επηρέασε τις ενδυματολογικές προτιμήσεις των αγροτικών περιοχών κάτι το οποίο πέτυχε μερικές δεκαετίες αργότερα η επίσημη φορεσιά που εισήγαγε η βασίλισσα Όλγα, με την οποία πραγματοποιήθηκε μια δυναμικότερη εισβολή της δυτικής μόδας στον ελλαδικό χώρο.
Περιγραφή
Η γυναικεία φορεσιά της αυλής του Όθωνα και της Αμαλίας ήταν ένα ένδυμα ρομαντικού τύπου με στοιχεία φολκλόρ, Ήταν σε τεχνοτροπία Biedermeier και βασιζόταν στην αστική φορεσιά της Πελοποννήσου, η οποία συνηθιζόταν και στην Αθήνα, διαθέτοντας μπούστο καβαδιού και νησιωτικό ζιπούνι. Το φουστάνι ή το καβάδι κατασκευαζόταν από πολύτιμο ύφασμα (στόφα) και διέθετε ανοικτό μπούστο ώστε να είναι ορατό το ολοκέντητο ύφασμα (η τραχηλιά) του πουκαμίσου. Το κοντογούνι (είδος γιλέκου με γούνα στα ανοίγματα του) ήταν σε σκούρες αποχρώσεις και κατά κύριο λόγο βελούδινο και χρυσοκέντητο.
Στην κεφαλή οι ανύπαντρες γυναίκες φορούσαν καλπάκι (μικρό στρογγυλό κάλυμμα) ενώ οι παντρεμένες έφεραν φέσι με παπάζι (φούντα) το οποίο φτιαχνόταν από χρυσές κλωστές και καλυπτόταν από μαύρο βέλο. Τη φορεσιά συμπλήρωναν κοσμήματα ευρωπαϊκής τεχνοτροπίας.
Παραπομπές
Κατηγορία:Ελληνικές φορεσιές
Τμήμα Ειρηνευτικών Επιχειρήσεων
Το Τμήμα Ειρηνευτικών Επιχειρήσεων (DPKO) είναι τμήμα των Ηνωμένων Εθνών επιφορτισμένο με τον σχεδιασμό, την προετοιμασία, τη διαχείριση και τη διεύθυνση των επιχειρήσεων των ειρηνευτικών δυνάμεων του ΟΗΕ.
Ιστορία του τμήματος
Το «Τμήμα Ειρηνευτικών Επιχειρήσεων» DPKO έχει τις ρίζες του στο 1948 με τη δημιουργία του UNMOGIP και του UNTSO. Έως το τέλος της δεκαετίας του '80 οι ειρηνευτικές επιχειρήσεις διοικούνταν από έξι αξιωματούχους του του «Γραφείου Ειδικών Πολιτικών Υποθέσεων του ΟΗΕ» με επικεφαλής αρχικά τον Μπράιαν Ούρκουχαρτ (Brian Urquhart) και κατόπιν τον Μάρακ Γκούλντιγκ (Marrack Goulding). Εξαρχής οι ειρηνευτικές επιχειρήσεις λειτουργούσαν με καθαρό δόγμα, που εφαρμοζόταν στις παραδοσιακές ή κλασικές επιχειρήσεις ειρήνευσης και ανακωχής μεταξύ εμπλεκομένων μερών. Οι ειρηνευτικές δυνάμεις δεν έπαιρναν την πλευρά κάποιου εμπλεκόμενου κράτους, ούτε χρησιμοποιούσαν όπλα, παρά μόνον για αυτοάμυνα, ούτε εμπλέκονταν σε πολιτικά ζητήματα.
Το επίσημο τμήμα (DPKO) δημιουργήθηκε το 1992μ όταν ο Μπούτρος Μπούτρος-Γκάλι έγινε Γενικός γραμματέας των Ηνωμένων Εθνών. Η δημιουργία του ήταν μία από τις πρώτες αποφάσεις του. Ο Γκούλντιγκ έγινε υπογραμματέας (USG) με τον Κόφι Ανάν ως βοηθό του. Ο ρόλος του τμήματος, ωστόσο, δεν διασαφηνίστηκε έως τον Ιούνιο του 1992, όταν ο Μπούτρος-Γκάλι εξέδωσε σχέδιο για την ενδυνάμωση της ικανότητας αποτρεπτική διπλωματία διατήρησης της ειρήνης με τίτλο, Ατζέντα για την Ειρήνη (An Agenda for Peace).
Οργανωτική δομή
Το Γραφείο Επιμελητείας Επιχειρήσεων (ή OMS) ανήκουν οι επιμελητείες και διοικητικές διαιρέσεις, οι οποίες παρέχουν υλικοτεχνική υποστήριξη, προσωπικό και υπηρεσίες χρηματοδοτικής στήριξης σε αποστολές του DPKO. Το OMS είναι υπεύθυνο για τον καθορισμό της επιστροφής χρημάτων στα κράτη-μέλη του ΟΗΕ για τη συμβολή τους σε εξοπλισμό, στρατεύματα και υπηρεσίες σε ειρηνευτικές αποστολές. Οι επιστολές βοηθείας αποτελούν σημαντικό τμήμα της όλης διαδικασίας. Επίσης, μέρος της DPKO είναι Ενεργειών Ναρκών, Εκπαίδευση, Βέλτιστες Πρακτικές και Στρατιωτικές και Αστυνομικές Διευθύνσεις.
Το ψήφισμα της Γενικής Συνέλευσης των Ηνωμένων Εθνών Μαρτίου του 2007 με τίτλο «Ενίσχυση της ικανότητας του οργανισμού σε ειρηνευτικές επιχειρήσεις» ζήτησε την αναδιάρθρωση του τμήματος και τη δημιουργία ενός ξεχωριστού «Τμήματος Υποστήριξης Πεδίου». Ο νέος φορέας χρησιμεύει ως βασικός καταλύτης γα τον συντονισμό της διοίκησης και της επιμελητείας στις ειρηνευτικές επιχειρήσεις των Ηνωμένων Εθνών. Το Τμήμα Ειρηνευτικών Επιχειρήσεων επικεντρώνεται στο σχεδιασμό της πολιτικής και την παροχή στρατηγικών οδηγιών.
Η αναδιοργάνωση έγινε παράλληλα με την προσπάθεια μεταρρύθμισης του DPKO που ξεκίνησε το 2005 με τίτλο «Ειρηνευτικές επιχειρήσεις το 2010», η οποία επιδιώκει περαιτέρω μεταρρυθμίσεις βάσει της «Αναφοράς Μπραχίμι» για τις Ειρηνευτικές Επιχειρήσεις των Ηνωμένων Εθνών. Οι διαδικασίες μεταρρύθμισης συνεχίστηκαν από το Τμήμα Ειρηνευτικών Επιχειρήσεων στη μεταρρυθμιστική ατζέντα «Επιχειρήσεις ειρήνης 2010». Στην ατζέντα συμπεριλήφθηκε η αύξηση του προσωπικού, η εναρμόνιση των όρων παροχής υπηρεσιών στο πεδίο και το προσωπικό της έδρας, η ανάπτυξη κατευθυντήριων γραμμών και τυποποιημένων διαδικασιών λειτουργίας και η βελτίωση της εταιρικής σχέσης μεταξύ του Τμήματος Ειρηνευτικών Επιχειρήσεων (DPKO) και του Προγράμματος Ανάπτυξης των Ηνωμένων Εθνών (UNDP), της Αφρικανικής Ένωσης και της Ευρωπαϊκής Ένωσης. Το ανώτερο έγγραφο του δόγματος του DPKO εκδόθηκε το 2008, με τίτλο «Ειρηνευτικές Επιχειρήσεις των Ηνωμένων Εθνών: Αρχές και κατευθυντήριες γραμμές».
Χρηματοδότηση
Το μεγαλύτερο ποσοστό της χρηματοδότησης των ειρηνευτικών επιχειρήσεων προκύπτει από τον γενικό προϋπολογισμό του ΟΗΕ, αλλά τα μόνιμα μέλη του Συμβουλίου Ασφαλείας υποχρεούνται να καταβάλουν μεγαλύτερο μερίδιο, και όλα τα κράτη-μέλη είναι ελεύθερα να συμβάλλουν με πρόσθετη χρηματοδότηση, σε εξοπλισμό ή άλλες υπηρεσίες για τις αποστολές της επιλογής τους ή εκείνες που συμμετέχουν.
Επιχειρήσεις
Από το 2010 το DPKO διευθύνει 16 διαφορετικές αποστολές στην Αφρική, την Καραϊβική, τη Μέση Ανατολή, την Αμερική, την Ευρώπη και την Ασία. Σε αυτές τις αποστολές συμμετείχαν πάνω από 100.000 άτομα σε στρατιωτικό και πολιτικό προσωπικό. Οι συνολικές ετήσιες δαπάνες της περιόδου 2006-7 υπερέβησαν τα 5 δισεκατομμύρια US $ για την περίοδο Ιούλιος 2006 - Ιούνιος 2007.
Δελτίο τύπου
Τον Οκτώβριο του 2006 σε συνέντευξη τύπου ο υπογραμματέας Χαν-Μαρί Γκουεχένο (Jean-Marie Guéhenno) ανακοίνσε ότι οι ειρηνευτικές αποστολές έφτασαν στο απόγειό τους και θα συνεχίσουν να αυξάνονται έως ότου ολοκληρωθεί η UNIFIL και η UNMIT, με την προοπτική αποστολής ειρηνευτικών δυνάμεων στο Νταρφούρ.
Εξωτερικοί σύνδεσμοι
Κατηγορία:Ειρηνευτική Δύναμη του ΟΗΕ
Νέα Καμαρίνα Αιτωλοακαρνανίας
Η Νέα Καμαρίνα ή Μυρτάρι είναι χωριό στην Περιφερειακή Ενότητα Αιτωλοακαρνανίας σε υψόμετρο 30 μέτρα.
Γεωγραφία - Ιστορία
Η Νέα Καμαρίνα βρίσκεται στις νότιες παραλίες του Αμβρακικού κόλπου σε απόσταση 5,5 χλμ. ΒΔ. από τη Βόνιτσα και 18 χλμ. ΝΑ. από την Πρέβεζα. Δημιουργήθηκε την περίοδο της τουρκοκρατίας από κατοίκους της Καμαρίνας Πρεβέζης, οι οποίοι την εγκατέλειψαν εξ΄αιτίας των Τούρκων.
Στην ευρύτερη περιοχή του χωριού θεωρείται ότι βρισκόταν η αρχαία ελληνική πόλη Ανακτόριο μία από τις αποικίες που ίδρυσε η Κόρινθος στην περιοχή του Ιονίου κατά την διάρκεια του 7ου αιώνα π.Χ. Οι τοποθεσίες "Καπάσες", "Καστρί", "Άγιος Πέτρος", "Πηγανός" έχουν κηρυχθεί από το 1992 ως ο αρχαιολογικός χώρος του αρχαίου Ανακτορίου
Επίσημα αναφέρεται για πρώτη φορά το 1908 στο ΦΕΚ 28Α - 08/02/1908 να προσαρτάται στον τότε δήμο Ανακτορίων. Σύμφωνα με το σχέδιο Καλλικράτης, μαζί με την Βόνιτσα και το Άκτιο αποτελούν τη Δημοτική Κοινότητα Βόνιτσας που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 33 κατοίκους.
Μίλκα Μπάμποβιτς
Η Μιλένα "Μίλκα" Μπάμποβιτς (κροατικά: Milena "Milka" Babović, 27 Οκτωβρίου 1928) είναι Κροάτισσα πρώην αθλήτρια του στίβου και δημοσιογράφος. Κατά την περίοδο της Γιουγκοσλαβίας, κέρδισε σε πολλές διοργανώσεις, ενώ σε πολλές περιπτώσεις ονομάστηκε και καλύτερη αθλήτρια. Αξιοσημείωτη είναι και η καριέρα της ως αθλητικός δημοσιογράφος στην τηλεόραση. Η Μπάμπβιτς, γεννήθηκε στα Σκόπια και μεγάλωσε στο Σαράγιεβο, όμως κατά την περίοδο του γυμνασίου, μετακόμισε στη Ρούμα και στο Βελιγράδι. Σπούδασε παιδαγωγικά στο Πανεπιστήμιο του Ζάγκρεμπ.
Με τον αθλητισμό ξεκίνησε να ασχολείται ήδη από τον καιρό που ήταν στη Ρούμα. Αργότερα, εντάχθηκε στο Μλάντοστ στο Ζάγκρεμπ και ξεκίνησε να συμμετάσχει σε διοργανώσεις του σπριντ. Από το 1953, ξεκίνησε να κερδίζει εγχώριους τίτλους στη Γιουγκοσλαβία: ένα στα 100 μέτρα, εφτά στα 80 μέτρα μετ'εμποδίων, εφτά στα 4 Χ 100 στη σκυταλοδρομία καθώς και δύο στα 2 Χ 100, στο ίδιο αγώνισμα. Κατά τη διάρκεια της καριέρας της έκανα πολλά εθνικά ρεκόρ. Το 1953 και το 1957, κέρδισε δύο διεθνείς τίτλους στα 80 μέτρα μετ'εμποδίων, ενώ στο Ευρωπαϊκό πρωτάθλημα του 1954, ήρθε στην πέμπτη θέση. Στα βραβεία Sportske novosti, κέρδισε τον τίτλο της καλύτερης αθλήτρια στην Κροατία τρεις φορές και δύο φορές τον τίτλο της καλύτερης αθλήτριας στη Γιουγκοσλαβία.
Το 1949, ξεκίνησε να εργάζεται στην αθλητική εφημερίδα Narodni sport, ενώ το 1957, πήγε να εργαστεί στην τηλεόραση του Ζάγκρεμπ, όπου έγινε ο πρώτος αθλητικογράφος εκεί. Σε αυτό το πόστο εργάστηκε ακατάπαυστα έως και το 1975. Έκτοτε, έχει χριστεί πολυάριθμες φορές πρόεδρος της Ένωσης Δημοσιογράφων Κροατίας (Hrvatsko novinarsko društvo). Επίσης, υπήρξε δύο φορές μέλος της γιουγκοσλαβικής ολυμπιακής επιτροπής. Ενώ υπήρξε και μέλος της Εκτελεστικής Επιτροπής της Πόλης του Ζάγκρεμπ. Μερικά από τα βραβεία που έχει λάβει είναι το 1974, από την Hrvatsko novinarsko društvo, το 1977, από την Πόλη του Ζάγκρεμπ, ενώ το 1799, έλαβε το ασημένιο στεφάνι από το Γιουγκοσλαβικό Τάγμα Αδελφότητας και Ενότητας.
Γάμος του Πρίγκιπα Χάρρι και της Μέγκαν Μαρκλ
thumb|right|250px|Ο Πρίγκιπας Χάρρι και η σύζυγός του Μέγκαν Μαρκλ
Στις 19 Μαΐου του 2018 τελέστηκε στην περιοχή του Ουίνδσορ με ιδιαίτερη λαμπρότητα, αν και ημιεπίσημα ο γάμος του Πρίγκιπας Χάρι της Ουαλίας, δευτερότοκου γιου του διαδόχου Καρόλου και έκτου στη σειρά διαδοχής του αγγλικού θρόνου, με την Μέγκαν Μαρκλ.
Ο γάμος παρακολουθήθηκε από ένα εκτιμώμενο κοινό 1.9 δισεκατομμυρίων ατόμων.
Γνωριμία
thumb|right|250px| Η Δούκισσα του Σάσσεξ, τότε γνωστή ως Μέγκαν Μαρκλ Η Μέγκαν Μαρκλ γεννήθηκε στις 4 Αυγούστου 1981 στο Λος Άντζελες και είναι η μοναδική κόρη του Τόμας Μαρκλ και της δεύτερης συζύγου του Ντόρια Ράγκλαντ. Ο Πρίγκιπας Χάρρι γεννήθηκε στις 15 Σεπτεμβρίου 1984 και είναι ο δευτερότοκος γιος του Πρίγκιπα Καρόλου και της Πριγκίπισσας Νταϊάνας. Το 2016 γνωρίστηκαν μέσω μίας κοινής φίλης και κατάφεραν για αρκετούς μήνες να κρατήσουν κρυφή από τα μέσα τη σχέση τους την οποία επιβεβαίωσε ο Πρίγκιπας με επίσημη δήλωσή του. Η σχέση έγινε γνωστή στις 8 Νοεμβρίου 2016.
Ανακοίνωση του αρραβώνα
Στις 27 Νοεμβρίου 2017 ο οίκος Κλάρενς ανακοίνωσε ότι ο Πρίγκιπας Χάρρι αρραβωνιάστηκε την Αμερικανίδα σύντροφό του Μέγκαν Μαρκλ. Η ανακοίνωση ανέφερε ότι το ζευγάρι αρραβωνιάστηκε μέσα στον Νοέμβριο και ότι μετά το γάμο θα κατοικήσει στο Νότινγκχαμ Κότατζ, στα Ανάκτορα του Κένσιγκτον. Το δαχτυλίδι που έδωσε ο Πρίγκιπας στη Μέγκαν περιελάμβανε δυο διαμάντια από την προσωπική συλλογή της μητέρας του Πριγκίπισσας Νταϊάνας και στο κέντρο ένα διαμάντι από τη Μποτσουάνα, περιοχή με ιδιαίτερη σημασία για το ζευγάρι και ιδιαίτερα για τον Πρίγκιπα. Εκατομμύρια αντίγραφα του δαχτυλιδιού έχουν πουληθεί μέχρι σήμερα. Η Βασίλισσα και ο Δούκας του Εδιμβούργου εξέφρασαν τη χαρά τους για τα νέα, ενώ συγχαρητήρια έδωσαν στο ζευγάρι και πολλοί πολιτικοί αρχηγοί, όπως η Τερέζα Μέι και ο Τζέρεμι Κόρμπιν. Το ζευγάρι παραχώρησε επίσημη συνέντευξη το απόγευμα μετά την ανακοίνωση του αρραβώνα τους στη Μισάλ Χουσεΐν του BBC News, όπου η Μέγκαν φόρεσε ένα bottle knee-length emerald green dress with bow από την ιταλική P.A.R.O.S.H και ένα white trench coat από την Καναδική μάρκα Line the label, της οποίας η ιστοσελίδα κράσαρε λόγω του υπερβολικού αριθμού χρηστών που προσπαθούσαν να αγοράσουν το παλτό. Λίγες μέρες αργότερα επιβεβαιώθηκε ότι η ημερομηνία του γάμου θα είναι 19 Μαΐου του 2018 και η τοποθεσία θα είναι το Παρεκκλήσι του Αγίου Γεωργίου στο Γουίνδσορ.
Λόγω της θέσης του Χάρρι ως έκτος στη σειρά διαδοχής του θρόνου, η Βασίλισσα έπρεπε να δώσει τη συναίνεσή της για τον γάμο. Η συναίνεση της μονάρχη δόθηκε σε σε επίσημο έγγραφο στις 14 Μαρτίου 2018. Η Μέγκαν λίγο πριν το γάμο βαπτίστηκε στην Αγγλικανική Εκκλησία.
Γάμος
Άνθρωποι τόσο από το Λονδίνο και την Αγγλία όσο και από τον υπόλοιπο κόσμο ήρθαν στο Γουίνδσορ και κατασκήνωσαν στην περιοχή για να παρακολουθήσουν τον γάμο. Ο γάμος τελέστηκε στο Παρεκκλήσι του  Γουίνδσορ. Λόγω της θέσης του γαμπρού ως έκτος στη σειρά διαδοχής του θρόνου, το ζευγάρι είχε την ευκαιρία να επιμεληθεί προσωπικά πολλές λεπτομέρειες και να κάνει τον γάμο του λίγο πιο μοντέρνο από τους προηγούμενους βασιλικούς γάμους. Το ζευγάρι πρωτοτύπισε καλώντας στο γάμο του 1.200 μέλη του κοινού από όλες τις χώρες της Κοινοπολιτείας. Ενώ οι προσωπικοί καλεσμένοι του ζευγαριού ήταν 600. Λίγες ώρες πριν το γάμο η Βασίλισσα έδωσε στον Πρίγκιπα Χάρρι τους τίτλους Δούκας του Σάσσεξ, Κόμης του Ντάμπαρτον και Βαρώνος του Κίλκιλ και έτσι η Μέγκαν μετά τον γάμο έλαβε τον τίτλο "Η Αυτής Βασιλική Υψηλότις Η Δούκισσα του Σάσσεξ, η Κόμισσα του Ντάμπαρτον και η Βαρώνη του Κίλκιλ.
Ο Πρίγκιπας Χάρρι και η Μέγκαν Μαρκλ ανακηρύχθηκαν σύζυγοι από τον Αρχιεπίσκοπο του Κάντερμπουρι και τον Επίσκοπο του Γουίνδορ. Στον γάμο ξεχώρισε η ομιλία του Επισκόπου Μάικλ Κάρι, ο οποίος προσκλήθηκε στον γάμο από τη νύφη για να παραχωρήσει ένα λόγο για το ζευγάρι. Βγαίνοντας από το Παρεκκλήσι, το ζευγάρι αντάλλαξε ένα φιλί δημόσια και στη συνέχεια περιόδευσε το Γουίνδσορ με ανοιχτή άμαξα.
Κόστος
Ανακοινώθηκε ότι η βασιλική οικογένεια θα κάλυπτε τα έξοδα του γάμου. Τα κόστη για τη τούρτα, τον ανθοπώλη και το κέτερινγκ εκτιμώνται στις 50.000, 110.000 και 286.000 λίρες αντίστοιχα, και το συνολικό κόστος εκτιμάται στις 32 εκατομμύρια λίρες. Τα έξοδα ασφάλειας αναμενόταν να είναι λιγότερα από αυτά για το γάμο του Δούκα και Δούκισσας του Κέμπριτζ του 2011. Αναφέρεται ότι ο Βασιλικός Δήμος του Ουίνδσορ και Μέιντενχεντ ξόδεψε 2.6 εκατομμύρια λίρες για το καθάρισμα της πόλης και των δρόμων. Προβλέπεται ότι ο γάμος θα φέρει μια τουριστική έκρηξη και θα ενισχύσει την οικονομία κατά περίπου 500 εκατομμύρια λίρες.
Αποδοχή από τον κόσμο και σημασία του γάμου
Ο γάμος χαρακτηρίστηκε ιδιαίτερα σημαντικός λόγω της απόδραση από το αυστηρό πρωτόκολλο που χαρακτηρίζει τη Βασιλική Οικογένεια και της συμπερίληψης έντονων Αφροαμερικανικών στοιχείων στην τελετή. Περιγράφηκε ως ορόσημο για τους Αφροαμερικανούς, τους ανθρώπους μεικτής φυλής αλλά και για την ίδια τη Βασιλική Οικογένεια. Πολλοί άνθρωποι μεικτής φυλής εξέφρασαν την ευχαρίστησή του που μια γυναίκα όμοια με αυτούς έγινε δεκτή από τη Βασιλική Οικογένεια.
Ο γάμος και ιδιαίτερα το νυφικό της Δούκισσας, τα λουλούδια και η τούρτα επηρέασαν τις επιλογές των άλλων Βρετανίδων και Αμερικανίδων νυφών.
Σεργκέι Καμενσκίυ
Ο Σεργκέι Ιγκόρεβιτς Καμενσκίυ (ρωσικά: Сергей Игоревич Каменский, γενν. 7 Οκτωβρίου 1987) είναι Ρώσος σκοπευτής. Συμμετείχε στα 10 μέτρα αεροβόλο πιστόλι στους Ολυμπιακούς Αγώνες 2016. Στο Παγκόσμιο Πρωτάθλημα Σκοποβολής 2018 κατέκτησε το χρυσό μετάλλιο στο ίδιο αγώνισμα.
Παραπομπές
Κατηγορία:Ρώσοι αθλητές της σκοποβολής Κατηγορία:Ρώσοι Ολυμπιονίκες Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Πρατήριο καυσίμων
Εξωτερικοί σύνδεσμοι
Κατηγορία:Εμπορικά καταστήματα Κατηγορία:Τεχνολογία Πετρελαίου
Εθνική Ελλάδας (χόκεϊ επί πάγου ανδρών)
Η εθνική ομάδα χόκεϊ επί πάγου ανδρών της Ελλάδας εκπροσωπεί την Ελλάδα στις διεθνείς διοργανώσεις χόκεϊ επί πάγου και τελεί υπό τον έλεγχο της Ελληνική Ομοσπονδία Χειμερινών Αθλημάτων (ΕΟΧΑ), που είναι υπεύθυνη για το άθλημα στη χώρα.
Ιστορία
Το 1992 συστάθηκε η πρώτη εθνική ομάδα χόκεϊ επί πάγου ανδρών της Ελλάδας και έλαβε μέρος στο Παγκόσμιο Πρωτάθλημα που πραγματοποιήθηκε στη Νότια Αφρική. Επί του παρόντος η Ελλάδα είναι αδύνατον να αγωνιστεί σε πρωταθλήματα της Διεθνούς Ομοσπονδίας Χόκεϊ επί Πάγου (IIHF), επειδή τα υφιστάμενα παγοδρόμια δεν μπορούν να καλύψουν το ελάχιστο επίπεδο προδιαγραφών που θα πρέπει να διαθέτει ένα κλειστό παγοδρόμιο.
Η εθνική ομάδα χόκεϊ επί πάγου ανδρών της Ελλάδας εκπροσωπεί την Ελλάδα στις διεθνείς διοργανώσεις χόκεϊ επί πάγου και τελεί υπό τον έλεγχο της Ελληνική Ομοσπονδία Χειμερινών Αθλημάτων (ΕΟΧΑ), που είναι υπεύθυνη για το άθλημα στη χώρα. Το 1992 συστάθηκε η πρώτη εθνική ομάδα χόκεϊ επί πάγου ανδρών της Ελλάδας και έλαβε μέρος στο Παγκόσμιο Πρωτάθλημα που πραγματοποιήθηκε στη Νότια Αφρική. Επί του παρόντος η Ελλάδα είναι αδύνατον να αγωνιστεί σε πρωταθλήματα της Διεθνούς Ομοσπονδίας Χόκεϊ επί Πάγου (IIHF), επειδή τα υφιστάμενα παγοδρόμια δεν μπορούν να καλύψουν το ελάχιστο επίπεδο προδιαγραφών που θα πρέπει να διαθέτει ένα κλειστό παγοδρόμιο. Η μεγαλύτερη επιτυχία της εθνικής Ελλάδος Χόκει επί πάγου ήρθε τον Απρίλιο του 2010 στο Λουξεμβούργο όπου κατέκτησε το ασημένιο μετάλλιο στο Παγκόσμια Πρωτάθλημα 3ης κατηγορίας που διεξήχθη. Μετά το Παγκόσμιο Πρωτάθλημα που έγινε το 2013, και κατά τη διάρκεια του συνεδρίου που έγινε στη Σουηδία, το IIHF αποφάσισε να απαγορεύσει την Εθνική ομάδα από τα μελλοντικά Παγκόσμια Πρωταθλήματα έως ότου η Ελλάδα αποκτήσει ένα παγοδρόμιο ολυμπιακών διαστάσεων. Επομένως μετά την απόφαση της IIHF, τον Μάιο του 2013, ήρθε το τέλος της Εθνικής Ομάδας Χόκεϊ επί πάγου.
Εξωτερικοί σύνδεσμοι
Κατηγορία:Εθνικές αθλητικές ομάδες Κατηγορία:Χόκεϊ επί πάγου στην Ελλάδα Κατηγορία:Εθνικές αθλητικές ομάδες της Ελλάδας
Κλέων Πιαλόγλου
Ο Κλέων Πιαλόγλου (1912 − 1992) ήταν Έλληνας έμπορος και πολιτικός από την Ξάνθη. Διετέλεσε βουλευτής Ξάνθης και υφυπουργός.
Σταδιοδρομία
Ήταν γιος του καπνέμπορου και βουλευτή Ροδόπης το 1936 Αριστείδη Πιαλόγλου.
Έπειτα από τις δημοτικές εκλογές του 1951 υπηρέτησε ως αντιπρόεδρος του Δημοτικού Συμβουλίου στο Δήμο Ξάνθης. Εξελέγη βουλευτής Ξάνθης με την Ένωση Κέντρου στις 16 Φεβρουαρίου 1964. Ήταν ένας από τους διαφοροποιηθέντες της Ένωσης Κέντρου τον Ιούλιο του 1965. Από τις 17 Σεπτεμβρίου 1965 ως τις 5 Οκτωβρίου 1965 χρημάτισε υφυπουργός Συγκοινωνιών και από τις 5 Οκτωβρίου 1965 ως τις 10 Νοεμβρίου 1966 στην κυβέρνηση του Στέφανου Στεφανόπουλου υπηρέτησε ως υφυπουργός Εμπορίου. Απεβίωσε το 1992.
Παραπομπές
Κατηγορία:Βουλευτές Ξάνθης Κατηγορία:Έλληνες υφυπουργοί Συγκοινωνιών Κατηγορία:Έλληνες υφυπουργοί Εμπορίου Κατηγορία:Βουλευτές εκλεγμένοι με την Ένωση Κέντρου
Πρίμπορ
thumb|Τόπος γεννήσεως του [[Σίγκμουντ Φρόυντ Το Πρίμπορ (Příbor) είναι μια πόλη της Μοραβίας-Σιλεσίας της Τσεχίας. Έχει περίπου 8.800 κατοίκους (από το 2004).
Βρίσκεται στη βορειοανατολική Μοραβία, που περιβάλλεται από τους πρόποδες των Μπεσκίντι της Μοραβίας-Σιλεσίας
Εξωτερικοί σύνδεσμοι
Κατηγορία:Πόλεις της Τσεχίας
Ιερός Ναός Παναγίας (Σπηλιά Κισάμου)
Ο Ιερός Ναός Παναγίας (Σπηλιά Κισάμου). Ο ναός της Κοίμησης της Παναγίας θεμελιώθηκε κατά τα υστεροβυζαντινά χρόνια στο χωριό Σπηλιά Κισάμου. Πρόκειται για ένα μικρό μονόχωρο και καμαροσκέπαστο ναό με ορισμένες εξαιρετικής ποιότητας και τεχνοτροπίας παλαιολόγειες τοιχογραφίες των μέσων του 14ου αι.
Πηγές
Παναγιας
Γενικές εκλογές των Νήσων Πίτκαιρν (2019)
Γενικές εκλογές διεξήχθησαν στις Νήσους Πίτκαιρν στις 6 Νοεμβρίου 2019. Η Σαρλίν Γουόρεν-Πιου εξελέγη ως η πρώτη γυναίκα δήμαρχος, πετυχαίνοντας σαρωτική νίκη. Αντιδήμαρχος εξελέγη ο Κέβιν Γιανγκ, ενώ οι στο Νησιωτικό Συμβούλιο εξελέγησαν οι Λία Μπράουν, Μιτσέλ Κρίστιαν, Σόουν Κρίστιαν, Άριελ Χάρντινγκ και Λέσλι Τζακς.
Η Γουόρεν-Πιου ορκίστηκε και ανέλαβε καθήκοντα την 1η Ιανουαρίου 2020.
Παραπομπές
2019 Νησοι Πι
Σιρόοντ Κάρι
Ο Μόρις Σιρόοντ Κάρι (γεννήθηκε στις 16 Μαΐου 1987) είναι ένας Αμερικανός επαγγελματίας καλαθοσφαιριστής αγωνιζόμενος στη θέση του πόιντ γκαρντ που παίζει επί του παρόντος στην Καποσβάρι KK του Ουγγρικού Πρωταθλήματος (NB I/A). Ο Κάρι αποφοίτησε από το Λύκειο Τζόζεφ Ουίλερ στη Τζόρτζια, όπου η ομάδα του κέρδισε πολιτειακά πρωταθλήματα μπάσκετ το 2003 και το 2005. Παρακολούθησε το Κολέγιο Πρόβιντενς από το 2005 έως το 2010. Ως πρωτοετής σπουδαστής στο Πρόβιντενς, ο Κάρι επιλέχτηκε στην ομάδα όλων των πρωτάρηδων του Μπιγκ Ιστ.
Εξωτερικοί σύνδεσμοι
Κατηγορία:Πόιντ γκαρντ Κατηγορία:Καλαθοσφαιριστές Γκίσεν 46ερς Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Νησιωτικό Συμβούλιο (Νήσοι Πίτκαιρν)
Το Νησιωτικό Συμβούλιο (Island Council) είναι το εθνικό νομοθετικό σώμα των Νήσων Πίτκαιρν.
Δομή
Το Συμβούλιο απαρτίζεται από συνολικά 10 μέλη. Από αυτά, τα επτά - πέντε σύμβουλοι (Councillors), ο Δήμαρχος  (Mayor) και ο Αντιδήμαρχος -Deputy Mayor)  - εκλέγονται με λαϊκή ψήφο και αποτελούν τα μοναδικά μέλη με δικαίωμα ψήφου σε όλες τις συνεδριάσεις του συμβουλίου. Τα υπόλοιπα τρία μέλη είναι ex-officio μέλη: ο Διαχειριστής (Administrator) (ο οποίος είναι μαζί αρχηγός κυβέρνησης και αντιπρόσωπος του Κυβερνήτη των Νήσων Πίτκαιρν), ο Κυβερνήτης (Governor) και ο Αντικυβερνήτης (Deputy Governor). Οι σύμβουλοι και ο Αντιδήμαρχος υπηρετούν διετή θητεία. Ο Δήμαρχος εκλέγεται για μία τριετία και μπορεί να υπηρετήσει ως και δύο θητείες, ενώ η θητεία του Διαχειριστή είναι αόριστη (ο Διαχειριστής διορίζεται από τον Κυβερνήτη).
Ιστορικό
Ο αξιωματούχος του Συμβουλίου ο οποίος παραδοσιακά ασκούσε την προεδρία του ήταν ο Εισαγγελέας (Magistrate), ασκώντας εκτελεστική, νομοθετική και δικαστική εξουσία. Έπειτα από την αναθεώρηση του συντάγματος το 1998, το αξίωμα διαιρέθηκε και αντικαταστάθηκε από τον Δήμαρχο (Mayor) και τον πρόεδρο του συμβουλίου (council chairman σε ισχύ από το 1999). Ως το 2011 ένα δεύτερο μέλος του Συμβουλίου διοριζόταν από τον Κυβερνήτη. Ωστόσο, η θέση εκείνη καταργήθηκε προς χάριν της εισαγωγής μιας πέμπτης έδρας που αναδεικνύεται με εκλογή.
Τελευταίες εκλογές
Οι πιο πρόσφατες εκλογές διεξήχθησαν στις 6 Νοεμβρίου 2019. Δήμαρχος εξελέγη για πρώτη φορά μια γυναίκα, η Σαρλίν Γουόρεν-Πιου.
Παραπομπές
Νησιωτικο Νησιωτικο
Ιερός Ναός Αγίου Ευτυχούς (Τσισκιανά Σελίνου)
Ο Ιερός Ναός Αγίου Ευτυχούς (Τσισκιανά Σελίνου). Ο ναός του Αγίου Ευτυχούς στα Τσισκιανά Σελίνου χρονολογείται στις αρχές του 15ου αι. Πρόκειται για ένα μονόχωρο, καμαροσκέπαστο ναό με πλούσιο τοιχογραφικό διάκοσμο. Μεταξύ των παραστάσεων ξεχωρίζει αυτή του «Θρήνου», η οποία θεωρείται ένα από τα πιο αντιπροσωπευτικά και ωραία δείγματα της μακεδονικής σχολής στην κρητική αγιογραφία.
Πηγές
Ευτυχους
Ρούγα Αιτωλοακαρνανίας
Για συνώνυμο οικισμό δείτε το λήμμα: Ρούγα Ιωαννίνων
Η Ρούγα βρίσκεται στις νότιες παραλίες του Αμβρακικού κόλπου στον ομώνυμο όρμο, ανάμεσα στο ακρωτήριο Χαλίκι (Α.) και το ακρωτήριο Βολίμι (Δ.) στην Περιφερειακή Ενότητα Αιτωλοακαρνανίας.
Γεωγραφία - Ιστορία
Πρόκειται για παραλία των Παλιαμπέλων Βόνιτσας, 3 χλμ. Α.-ΒΑ. στην οποία υπάρχει ψαροταβέρνα και σημείο για να "δένουν" οι ψαρόβαρκες του κόλπου. Δίπλα στην παραλία σχηματίζεται μια αβαθή λιμνοθάλασσα, έκτασης 250 στρεμμάτων, που μαζί με τη λιμνοθάλασσα Σαλτίνη (προς Άκτιο) υπάγονται στο πρόγραμμα «NATURA 2000» της Ε.Ε. και θεωρούνται «Ζώνες Β» της διεθνούς σύμβασης RAMSAR. Επίσημα αναφέρεται ως οικισμός για πρώτη φορά το 2011 να απογράφεται στο Δήμο Ακτίου - Βονιτσας. Σύμφωνα με το σχέδιο Καλλικράτης, μαζί με τα Παλιάμπελα, το Βαρκό και το Βολίμι αποτελούν την Τοπική Κοινότητα Παλιαμπέλων που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 δεν έχει μόνιμους κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ακτίου - Βόνιτσας
Σιλβάνα Αρμενούλοβιτς
Η Σιλβάνα Αρμένουλιτς (Silvana Armenulić, προφορά: silvǎːna armɛ̌nulit͡ɕ, γεννηθείσα ως Ζίλχα Μπαϊρακτάρεβιτς [Zilha Bajraktarević], 18 Μαΐου 1938 - 10 Οκτωβρίου 1976) ήταν Γιουγκοσλάβα τραγουδίστρια και ηθοποιός, από τη Βοσνία και Ερζεγοβίνη και μία από τις πιο υποσχόμενες τραγουδίστριες της παραδοσιακής μουσικής Σεβνταλίνκα, στη Γιουγκοσλαβία. Μάλιστα δε, της είχαν δώσει και την ονομασία "Βασίλισσα της Σεβνταλίνκα". Παρόλα αυτά, σε ηλικία 38 ετών πέθανε σε αυτοκινητιστικό δυστύχημα. Έως και σήμερα θεωρείται, όμως, μία από τις σπουδαιότερες τραγουδίστριες του είδους και μνημονεύεται για την μοναδικότητα της φωνής της και το ύφος της. Το τραγούδι της "Šta će mi život", που είναι ένα από τα πιο γνωστά της, είναι ένα από τα τραγούδια με τις περισσότερες πωλήσεις στη Γιουγκοσλαβία.
Γεννήθηκε στο Ντόμποϊ της Βοσνίας και Ερζεγοβίνης και ήταν το τρίτο παιδί μιας μουσουλμανικής βονσιακής οικογένειας, μέσα σε συνολικά 13 παιδιά. Οι δύο αδελφές της έγιναν κι αυτές επαγγελματίες τραγουδίστριες. Κατά τη δεκαετία του 1940, πεθαίνει ένας εκ των αδελφών της, γεγονός που προκαλεί μεγάλη θλίψη στον πατέρα της, ο οποίος ξεκίνησε το αλκοόλ, παραμελώντας την οικογένεια του και τη δουλειά του, με την οικογένεια να υποφέρει αυτό το διάστημα. Από μικρή ηλικία ξεκίνησε να ασχολείται με το τραγούδι, όμως σε καμία περίπτωση δεν σκεφτόταν επαγγελματικά, καθότι ο πατέρας της δεν την υποστήριζε μέχρι κάποια κάποια ηλικία. Το 1947, γράφτηκε σε ένα σχολείο πρωτοβάθμιας εκπαίδευσης, όπου έμαθε να παίζει και μαντολίνο. Το 1959, παντρεύτηκε τον αθλητή του τένις Ραντμίλο Αρμένουλιτς, ενώ απέκτησαν κι ένα παιδί.
Κατά τη δεκαετία του 1960 ξεκίνησε η επαγγελματική της καριέρα στο τραγούδι. Σε ηλικία 16 ετών μετακόμισε στο Σαράγιεβο, στη θεία της, όπου ξεκίνησε να τραγουδά, βγάζοντας χρήματα. Ένα βράδυ, ο γνωστός αρκοντεονίστας Ισμέτ Σέρμπο, άκουσε τη φωνή της και μαγεύτηκε, και της πρότεινε να την εντάξει στην ορχήστρα του. Εκεί ουσιαστικά εισήλθε στη σόουμπιζ. Αργότερα, συνέχισε την επαγγελματική της καριέρα στο Βελιγράδι, εκείνη την περίοδο άλλαξε και το όνομα της σε Σιλβάνα, εμπνευσμένο από την Σιλβάνα Μάνγκανο. Μεταξύ το 1965 και το 1969, ηχογράφησε το πρώτο της τραγούδι, ονόματι "Nad izvorom vrba se nadvila", ενώ ξεκίνησε να ασχολείται και με την τηλεόραση. Κατά τα τελευταία της χρόνια ξεκίνησε να γίνεται μανιακή με τη μοίρα, ξεκινώντας να ψάχνει για τη δική της. Πέθανε στις 10 Οκτωβρίου του 1976, και την κηδεία της παρακολούθησαν χιλιάδες άνθρωποι. Μέχρι και σήμερα είναι γνωστή, όπου διασκευάζονται τραγούδια.
Γεγονότα Νοεμβρίου 2019
12 Νοεμβρίου
Πάμπλο Ιγκλέσιας ανακοινώνουν μια πρώτη συμφωνία για σχηματισμό κυβέρνησης συνασπισμού, την πρώτη στην δημοκρατική ιστορία της χώρας. (The New York Times)
25 Νοεμβρίου
(BBC)
30 Νοεμβρίου
11
Μπεν Ουάλας
Ο Ρόμπερτ Μπεν Λόμπαν Ουάλας (αγγλικά: Robert Ben Lobban Wallace, 15 Μαΐου 1970) είναι Βρετανός πολιτικός και πρώην στρατιωτικός, που υπηρετεί ως Υπουργός Άμυνας του Ηνωμένου Βασιλείου, από τον Ιούλιο του 2019, θέση στην οποία υπηρέτησε υπό την Κυβέρνηση Τζόνσον (2019–2022), υπό την Κυβέρνηση Τρας (Σεπτέμβριος–Οκτώβριος 2022), και σήμερα υπηρετεί υπό την Κυβέρνηση Σούνακ.
Είναι βουλευτής της Βουλής των Κοινοτήτων του Ηνωμένου Βασιλέιου, με το Συντηρητικό Κόμμα, για την εκλογική περιφέρεια του Γουάιρ εντ Πρέστον Νορθ από τον Μάιο του 2005.
Υπό την Κυβέρνηση Μέι, υπηρέτησε ως Υφυπουργός αρμόδιος για ζητήματα Ασφαλείας και Οικονομικού Εγκλήματος, από το 2016 έως το 2019, και υπό την Κυβέρνηση Κάμερον, υπηρέτησε ως Υφυπουργός για τη Βόρεια Ιρλανδία από το 2015 έως το 2016.
Σπιτάκια Μεσσηνίας
Τα Σπιτάκια είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 76 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Λαιίκων και υπάγονται στη Δημοτική Ενότητα Καλαμάτας, του Δήμου Καλαμάτας.
Τοποθεσία
Τα Σπιτάκια βρίσκονται σε υψόμετρο 40 μέτρων, κοντά στα Λαίικα και την Καλαμάτα.
Μπεν Ουάλας
Βιογραφία
Ο Μπεν Ουάλας, γεννήθηκε τον Μάιο του 1970 στο Φάρνμπορο του Λονδίνου και μεγάλωσε στο Σόμερσετ της Αγγλίας. Αφού αποφοίτησε από το Λύκειο του "Millfield School" στο Σόμερσετ, εισήχθη στη Βασιλική Στρατιωτική Ακαδημία Σάντχερστ από την οποία αποφόιτησε πτυχιούχος τον Ιούνιο του 1991, με τον βαθμό του Ανθυπολοχαγού στη Σκωτική Φρουρά. Κατά τη στρατιωτική του καριέρα, υπηρέτησε στη Γερμανία, την Κύπρο, το Μπελίζ και στη Βόρεια Ιρλανδία.
Σπιτάκια Μεσσηνίας
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Μπεν Ουάλας
Βιογραφία
Ύστερα από την αφυπηρέτησή του από τις Βρετανικές Ένοπλες Δυνάμεις, μπήκε στην πολιτική ως μέλος του Συντηρητικού Κόμματος. Από το 1999 έως το 2003, υπηρέτησε στο Σκωτικό Κοινοβούλιο. Από το 2005, είναι μέλος του Βρετανικού Κοινοβουλίου.
Προσωπική ζωή
Ο Ουάλας, είναι παντρεμένος με την επιστημονική ερευνήτρια Λίζα Κουκ από το 2001, με την οποία έχουν αποκτήσει δύο γιους και μία κόρη. Διαμένουν αμφότερα στο Λάνκασαϊρ και στο Λονδίνο.
Παραπομπές
Κατηγορία:Υπουργοί Άμυνας του Ηνωμένου Βασιλείου Κατηγορία:Μέλη της Βουλής των Κοινοτήτων (Ηνωμένο Βασίλειο) Κατηγορία:Μέλη του Σκωτικού Κοινοβουλίου Κατηγορία:Πολιτικοί του Συντηρητικού Κόμματος (Ηνωμένο Βασίλειο) Κατηγορία:Βρετανοί πολιτικοί Κατηγορία:Άγγλοι πολιτικοί Κατηγορία:Βρετανοί στρατιωτικοί __ΕΥΡΕΤΗΡΙΟ__
Εύα Πάρτουμ
Η Εύα Πάρτουμ (πολωνικά: Ewa Partum) (γενν. το 1945, Γκρόντζισκ Μαζοβιέτσκι) είναι Πολωνή καλλιτέχνιδα ποίησης, καλλιτέχνιδα παραστάσεων, σκηνοθέτης, καλλιτέχνιδα αλληλογραφίας και εννοιολογική καλλιτέχνιδα.
Εκπαίδευση
Ξεκινώντας το 1963, η Πάρτουμ σπούδασε στην Κρατική Ανώτατη Σχολή Καλών Τεχνών στο Λοτζ. Στη συνέχεια πήγε στην Ακαδημία Καλών Τεχνών της Βαρσοβίας το 1965, όπου σπούδασε στο τμήμα ζωγραφικής. Κέρδισε το δίπλωμά της για την εργασία της για την ποίηση ως τέχνη και έλαβε το δίπλωμά της το 1970.
Σημαντικά έργα
Η Πάρτουμ ασχολείται με το γλωσσικό και επιτελεστικό παιχνίδι σε μια προσπάθεια να ανακαλύψει νέα καλλιτεχνική γλώσσα. Αυτή η αναζήτηση για «νέα γλώσσα» βασίζεται στην πεποίθησή της ότι η ζωγραφική έχει εξαντλήσει τη δυνατότητά της να δημιουργήσει νέες ή μεταμορφωτικές ιδέες. Το έργο της Πάρτουμ έχει επίσης κίνητρο αγγίζοντας θέματα όπως η έννοια του δημόσιου χώρου, η κατάσταση των γυναικών, η υποκειμενικότητα των γυναικών και το πολιτικό πλαίσιο της δεκαετίας του 1980.
Το έργο της Πάρτουμ διερευνά θέματα γυναικείας ταυτότητας, συμπεριλαμβανομένης της μεροληψίας των φύλων στον κόσμο της τέχνης. Στις αρχές της δεκαετίας του 1970, ενώ ο αριθμός των καλλιτεχνικών ιδρυμάτων αυξήθηκε, υπήρξε επίσης μια ανάπτυξη ενός νέου παραδείγματος, που διαιωνίζει τον κυρίαρχο, θεσμοθετημένο μοντέλο της τέχνης, το οποίο η Πάρτουμ θεώρησε περιορισμένο. Σε συνεντεύξεις, μιλά για τις δυσκολίες και τις διακρίσεις, που αντιμετώπισε ως γυναίκα καλλιτέχνης. Αυτή η προκατάληψη ενέπνευσε την απόφασή της να εκτελέσει γυμνή σε πολλά κομμάτια. Σε ένα σημείο, η Πάρτουμ δήλωσε ότι θα εμφανιστεί γυμνή έως ότου οι γυναίκες στον κόσμο της τέχνης αποκτήσουν ίσα δικαιώματα. Σε συνεντεύξεις, έχει μιλήσει για τις γυμνές παραστάσεις, λέγοντας «Στις ερμηνείες τους, πολλοί κριτικοί επικεντρώνονται στη χρήση του γυμνού μου σώματος στις πράξεις μου χωρίς να καταλαβαίνουν ότι για μένα ήταν θέμα δημιουργίας ενός σημείου: ένα σημάδι που δείχνει σε μία κατεύθυνση. Ήταν μια ταυτολογική και όχι, όπως πολλοί τείνουν να πιστεύουν, μια εγωκεντρική στρατηγική. . . Το γυμνό μου σώμα είναι απλώς ένα εργαλείο. Είμαι πολύ συγκεντρωμένη, δεν κάνω αυθόρμητες κινήσεις. Όταν τελειώσει η παράσταση υποκλίνομαι στο κοινό μου ως βιρτουόζος μετά από μια συναυλία».
Το δημόσιο έργο της Πάρτουμ ξεκίνησε το 1969 και συνεχίστηκε μέχρι τη δεκαετία του '70, ενσωματώνοντας την ποίηση και την παράσταση. Σε μια παράσταση που ονομάζεται Αλλαγή, το 1974, η Πάρτουμ είχε εμφανιστεί μπροστά σε ένα κοινό έχοντας στο μισό από το γυμνό σώμα της ένα έργο ενός καλλιτέχνη μακιγιάζ. Ανακοίνωσε ότι ήταν έργο τέχνης, καθιστώντας το σώμα της ένα στοιχείο του φεμινιστικού λόγου. Αυτό μπορεί να χρησιμοποιηθεί ως παράδειγμα ουσιοκρατίας, καθώς η τέχνη αφορά το σώμα της γυναίκας και τη χρήση του σώματος ως καμβά στη φεμινιστική παράσταση.
Ένα άλλο έργο, το Αυτοπροσδιορισμός (1980) , περιελάμβανε φωτομοντάζ της γυμνής φιγούρας της πάνω σε σκηνές της Βαρσοβίας, μεταξύ πεζών, δίπλα σε μία αστυνομικίνα και μπροστά από την προεδρική θέση, που δείχνει την αμφιλεγόμενη φύση του γυμνού γυναικείου σώματος. Ο τίτλος του κομματιού μιλά για την περίπλοκη και γεμάτη αναζήτηση γυναικεία ταυτότητα σε έναν κόσμο στον οποίο το γυναικείο σώμα παρατηρείται συχνά ως πηγή σοκ ή ντροπής.
Η δουλειά της Πάρτουμ εστιάζει συχνά στις βλάβες των παραδοσιακών προκαταλήψεων και προσδοκιών των φύλων. Για παράδειγμα, στο Ηλίθια Γυναίκα (1981)έκανε εκτεταμένη συμμόρφωση με τους κανόνες της γυναικείας υποτακτικότητας και της ηλιθιότητας «φιλώντας τα χέρια των μελών του ακροατηρίου, χύνοντας αλκοόλ πάνω από το κεφάλι της, γράφοντας με σαντιγί στο πάτωμα «γλυκιά τέχνη»- Με άλλα λόγια ενεργώντας σαν μεθυσμένη και ηλίθια γυναίκα». Σε ένα άλλο έργο, Γυναίκες, ο γάμος είναι εναντίον σας! (1980) , ήταν ντυμένη με ένα νυφικό και τυλίχτηκε σε διαφανές αλουμινόχαρτο, με μια πινακίδα που έλεγε «Για τους άντρες». Στη συνέχεια, έκοψε το φόρεμα και το αλουμινόχαρτο, και εμφανίστηκε γυμνή.
Από το 1971, δημιούργησε την εννοιολογική ποίηση «Ποιήματα από την Εύα», σε σχήμα ποιητικών αντικειμένων στα οποία συχνά αποτυπώνει τα χείλη της. Τα πρώιμα εννοιολογικά-ποιητικά κομμάτια περιλαμβάνουν την Ενεργή Ποίηση, στην οποία η Πάρτουμ χρησιμοποίησε τον άνεμο, για να διασκορπίσει κομμένα γράμματα σε μια ποικιλία τοπίων, χρησιμοποιώντας την τυχαία κατανομή τους για να δημιουργήσει ποίηση. Τα μετέπειτα ποιήματά της συνθέτουν έναν ισχυρό φεμινιστικό και κοινωνικό τόνο, αν και ποτέ δεν αναφέρεται με σαφή ή προφανή τρόπο στον θεατή. Σε μια από τις παραστάσεις της Πάρτουμ κατά την περίοδο του στρατιωτικού νόμου το 1982, είναι γυμνή και φοράει κόκκινο κραγιόν, και διαμόρφωσε τη λέξη «Solidarnosc», που σημαίνει Αλληλεγγύη, ένα προς ένα με τα χείλη της σε ένα κομμάτι από λευκό χαρτί. Αυτό εκφράζει ένα από τα θέματα της δουλειάς της, που περιλαμβάνει την παρωδία των τρόπων με τους οποίους οι γυναίκες προσπαθούν να ανταποκριθούν στις εξιδανικευμένες προσδοκίες των ανδρών από αυτούς. Σε μια έκθεση σχετικά με το θέμα του Τείχους του Βερολίνου, φωτογραφίζει τον εαυτό της γυμνή σε ψηλά τακούνια, και κρατά ψηλά ένα μεγάλο γράμμα «O» στο δεξί της χέρι και ένα «W» στα αριστερά της, που σημαίνει Ost-West Schatten ή Ανατολική-Δυτική Σκιά.
Οι ταινίες της Πάρτουμ λειτουργούν τόσο ως τεκμηρίωση του ποιητικού της όσο και του ερμηνευτικού της έργου και ως εξερευνήσεις της ταινίας ως μέσου, σύμφωνα με το δομικό κινηματογράφο της δεκαετίας του 1960. Για παράδειγμα, στο Ταυτολογικό σινεμά (μια σειρά ταινιών μικρού μήκους που κατασκευάστηκαν μεταξύ 1973 και 1974), η Πάρτουμ εξετάζει την αυτοματοποιημένη φύση και την ουσία της ταινίας. Το περιεχόμενο ενός κομματιού, Ten Meters of Film, αντλεί μια απλή συσχέτιση μεταξύ του μήκους της ταινίας και του χρόνου εκτέλεσης, δηλώνοντας στην οθόνη τον αριθμό των μέτρων της ταινίας, που έχουν διαρκέσει μέσω του προβολέα (έως δέκα). Μια άλλη ταινία μικρού μήκους εμφανίζει το πρόσωπο του καλλιτέχνη σε μια ποικιλία σκηνών με τουλάχιστον ένα χαρακτηριστικό να καλύπτεται. Η ταινία θέτει υπό αμφισβήτηση την ικανότητα του καλλιτέχνη να επικοινωνήσει πλήρως μια ιδέα, υποστηρίζοντας ότι μόλις το έργο παρατηρηθεί από άλλο, η εξουσία του καλλιτέχνη χάνεται. Από τις ταινίες και από την ταινία ως μέσο, η Πάρτουμ είπε, «Δεν έχει σχέση με την αισθητική. Είναι μάλλον ένα νέο είδος φιλοσοφικής πρακτικής που λειτουργεί στην περιοχή όπου η σχέση μεταξύ της εικόνας της ταινίας και του έργου της κάμερας καλύπτει όλο το ενδιαφέρον για την ίδια την ταινία».
Η Πάρτουμ εργάστηκε επίσης ως διοργανωτής και επιμελητής μιας πολύ σημαντικής γκαλερί αλληλογραφίας από το 1971 έως το 1977. Η Γκαλερί Galeria Adres, παρουσίασε το έργο των καλλιτεχνών Φλούξους και άλλων. Η Πάρτουμ περιέγραψε τη συλλογή ως «ένα μέρος, μια κατάσταση, μια ευκαιρία, μια προσφορά, για ενημέρωση, πρόταση, τεκμηρίωση, κερδοσκοπία, πρόκληση, έκθεση». Ως μέρος της γκαλερί, η Πάρτουμ δημοσίευσε επιπλέον καταλόγους και βιβλία.
Καθ΄ όλη τη δεκαετία του 1960 και του 1970, το έργο της Πάρτουμ επηρεάστηκε συχνά από πολωνικούς λογοκριτές, οι οποίοι αρνήθηκαν να επιτρέψουν τη διανομή του σε δημοσιεύσεις.
Εκθέσεις
Τον Ιούλιο του 2013, ο Φρακ Λορρέν (Frac Lorraine) στο Μετς της Γαλλίας πραγματοποίησε έκθεση με τίτλο «Κακά Κορίτσια: Μία Συλλογή σε δράση», τιμώντας τις γυναίκες καλλιτέχνες που αφιέρωσαν το έργο τους στην αποδόμηση της καθιερωμένης τάξης και στη δημιουργία χώρου για ελευθερία, εμπειρία και ζωή, αλλάζοντας το όραμα του κοινού για το μέλλον και την ενθάρρυνση της κοινωνικής αλλαγής.
Έχουν συμβεί πολλές αναδρομικές εργασίες της Πάρτουμ, συμπεριλαμβανομένης της Εύα Πάρτουμ: Η νομιμότητα του διαστήματος στο Ινστιτούτο Τέχνης Βίσπα (2006). Σε συνεντεύξεις, η Πάρτουμ γιόρτασε το έργο των αναδρομικών εκθέσεων, καθώς επιτρέπουν στο κοινό και τους κριτικούς να «εντοπίσουν τη γενεαλογία της γλώσσας του καλλιτέχνη».
Οι εκθέσεις της δουλειάς της περιλαμβάνουν:
Εξωτερικοί σύνδεσμοι
Κατηγορία:Πολωνές καλλιτέχνιδες Κατηγορία:Πολωνοί σκηνοθέτες κινηματογράφου Κατηγορία:Πολωνοί φεμινιστές Κατηγορία:Εννοιολογικοί καλλιτέχνες Κατηγορία:Σελίδες με μη επιθεωρημένες μεταφράσεις
Ιμπραημία
Η Ιμπραημία (αραβικά: الإبراهيمية‎) είναι συνοικία της Αλεξάνδρειας στην Αίγυπτο. Άρχισε να συνοικίζεται στα 1888 προς τιμήν του πρίγκιπα Ιμπραήμ, ο οποίος ήταν γιός του Αχμάντ Ριφάτ Πασά και εγγονός του διάσημου Ιμπραήμ Πασά που είχε εκστρατεύσει στην Ελλάδα. Ήταν παραδοσιακά μεγάλο κέντρο του Ελληνισμού στην Αλεξάνδρεια και ακόμη και σήμερα φιλοξενεί μεγάλο μέρος των εναπομείναντων Ελλήνων Αιγυπτιωτών. Σήμερα είναι μία πυκνοκατοικημένη λαϊκή συνοικία.
Αναφορές
Κατηγορία:Συνοικίες της Αλεξάνδρειας
Ιερά Μονή Αγίου Ιωάννη του Προδρόμου (Γκιώνας Κισάμου)
Η Ιερά Μονή Αγίου Ιωάννη του Προδρόμου (Γκιώνας Κισάμου). Η μικρή μονή του Αγίου Ιωάννου του Προδρόμου στην κοιλάδα του Γκιώνα, στη χερσόνησο Σπάθα Κισάμου, αποτελεί ένα από τα μεγαλύτερα προσκυνήματα στην Κρήτη. Ο ναός κτίστηκε τον 16ο αι. αρχικά ως μονόκλιτος και αργότερα επεκτάθηκε σε δίκλιτο, με το δεύτερο κλίτος να είναι αφιερωμένο στον Άγιο Νικόλαο. Στο εσωτερικό του ναού βρέθηκαν 7 τάφοι, ενώ έξω από αυτόν σώζεται ένα δίδυμο, θολωτό κτίσμα και κελιά. Στον προαύλιο χώρο της εκκλησίας βρίσκεται και ο μυθικός πλάτανος, του οποίου τα φύλλα βγαίνουν ανάποδα. Σύμφωνα με το θρύλο, ένας μοναχός, κουρασμένος από το δρόμο και τη ζέστη, έφερε ένα κλαδί πλατάνου από τα Νωπήγεια και καρφώνοντας το στο χώμα είπε: «αν είναι ο Άγιος θαυματουργός, ας φυτρώσει αυτό το ραβδί». Ιδιαίτερο χαρακτηριστικό του προσκυνήματος αποτελούσε κατά το παρελθόν η βάφτιση πολλών παιδιών που ήταν τασιμάρικα (ταγμένα).
Πηγές
Ιωαννη Προδρομου Κατηγορία:Δήμος Πλατανιά
Συλλογή εικόνων – κειμηλίων (σπηλιά Κισάμου)
Η Συλλογή εικόνων – κειμηλίων (Σπηλιά Κισάμου). Στο εκκλησιαστικό μουσείο της ενορίας Σπηλιάς Κισάμου, δίπλα από το βυζαντινό εκκλησάκι της Παναγιάς της Μυρτιδιώτισσας, στεγάζεται μια αξιόλογη εκκλησιαστική συλλογή με ιερά κειμήλια, εικόνες, βιβλία, εκκλησιαστικά και άλλα λαογραφικά αντικείμενα. Μεταξύ αυτών, ξεχωρίζουν οι εικόνες του Μιχαήλ Αρχαγγέλου του 15ου αι., της Μεταμόρφωσης και της Βαϊοφόρου του 16ου αι. και της Υπαπαντής του 17ου αι.
Πηγές
Κατηγορία:Ιστορία της Ανατολικής Ορθοδοξίας Κατηγορία:Κίσαμος
Σπήλαιον Αγίου Ιωάννη του Ερημίτη (Σπηλιά Κισάμου)
Σπήλαιον Αγίου Ιωάννη του Ερημίτη (Σπηλιά Κισάμου). Σύμφωνα με την παράδοση, ο Άγιος Ιωάννης ο Ερημίτης, όταν αποχωρίστηκε από τους άλλους 98 Θεοφόρους πατέρες, που έμειναν στον Αζωγυρέ κατά τον 16ο αι., έμεινε για τρία χρόνια στο σπήλαιο που βρίσκεται κοντά στη σημερινή Μαραθοκεφάλα του οικισμού Σπηλιάς Κολυμβαρίου.
Αιμάρ του Βαλάνς (2ος Κόμης του Πέμπροκ)
Ο Αιμάρ του Βαλάνς, γαλλ. Aymer de Valence (π. 1275 - 23 Ιουνίου 1324) από τον Οίκο των Λουζινιάν ήταν κόμης του Πέμμπροκ.
Βιογραφία
Ήταν ο μόνος επιζήσας γιος του Γουλιέλμου ντε Βαλένς κόμη του Πέμμπροκ και της Ιωάννας ντε Μυνσενζί. Η μητέρα του ήταν η πάμπλουτης κόρη του Βαρίν ντε Μυνσενζί και της Ιωάννας Μάρσαλ (κόρης του Γουλιέλμου Μάρσαλ κόμη του Πέμμπροκ). Το 1307 διαδέχθηκε τη μητέρα του στο Πέμμπροκ, Γουέξφορντ, κλπ., εκτάσεις από την Ιρλανδία ως την ανατολική Αγγλία.
Γαλλικής καταγωγής, έδρασε στην Αγγλία και είχε διασυνδέσεις με τους Οίκους της Γαλλίας. Από τους πιο πλούσιους και με επιρροή της εποχής του, πήρε μέρος στην αντιπαράθεση των ευγενών -και ειδικά του Θωμά κόμη του Λάνκαστερ- με τον Εδουάρδο Β΄ της Αγγλίας. Ήταν με το μέρος των πρώτων και προσπάθησε να εφαρμόσει διατάξεις που περιόριζαν τη δύναμη του βασιλιά και του ευνοουμένου του Πηρς Γκάβεστον.
Όταν φυλακίστηκε ο Γκάβεστον, ο Αϋμέρ ορκίστηκε για την ασφάλειά του, όμως ο Τόμας απέσπασε τον κρατούμενο και τον αποκεφάλισε. Ο Αϋμέρ προσβλήθηκε βαθιά και από τότε συνεργάστηκε στενά με τον βασιλιά. Αργότερα οι πολιτικές καταστάσεις και οι οικονομικές του δυσκολίες του προκάλεσαν προβλήματα, που τον απομάκρυναν από την εξουσία.
Αρχικά ήταν μετριοπαθής και κράτησε μεσαία γραμμή με τους ευγενείς και τον βασιλιά, αργότερα όμως υποστήριξε τον δεύτερο. Με τη δεύτερη σύζυγό του ίδρυσαν το Κολέγιο Πέμμπροκ στο Κέιμπριτζ. Το επιτύμβιο μνημείο του στο αββαείο του Γουεστμίνστερ είναι εντυπωσιακής γοτθικής τέχνης. Πρόσφερε σημαντικά στους πολέμους υπόταξης της Σκωτίας. Το 1324 απεβίωσε στην Πικαρδία σε ηλικία 4 ετών, χωρίς νόμιμα τέκνα.
Οικογένεια
Νυμφεύτηκε πρώτα πριν το 1295 τη Βεατρίκη, κόρη του Ραούλ Β΄ κυρίου του Κλερμόν-Νεσλ, υποκόμη του Σατωντάν και κοντόσταυλου της Γαλλίας. Το 1320 απεβίωσε η Βεατρίκη.
Το επόμενο έτος ο Αϋμέρ έκανε δεύτερο γάμο με τη Μαρία των Σατιγιόν, κόρη του Γκυ Δ΄ κόμη του Σαιν-Πολ. Δεν απέκτησε απογόνους από τους γάμους του.
Είχε ένα νόθο τέκνο, τον Ερρίκο ντε Βαλένς.
Παραπομπές σε πηγές
Κατηγορία:Οίκος των Λουζινιάν
Παλαιοχριστιανική Βασιλική (Αλμυρίδα Αποκορώνου)
Η Παλαιοχριστιανική Βασιλική (Αλμυρίδα Αποκορώνου). Στον μικρό οικισμό της Αλμυρίδας Αποκορώνου αποκαλύφθηκαν τα λείψανα μιας τρίκλιτης παλαιοχριστιανικής βασιλικής του δεύτερου μισού του 6ου αι. Ανήκει στον τύπο της βασιλικής με εγκάρσιο κλίτος και νάρθηκα. Η κάτοψη της σχηματίζει το σχήμα Τ και στο κεντρικό της κλίτος σώζεται μέχρι σήμερα το ψηφιδωτό δάπεδο, στο οποίο μπορεί να διακρίνει κανείς σταυρούς, ψάρια, φτερά παγωνιού, τεμνόμενους κύκλους και άλλα σχήματα. Στο νότιο κλίτος εντοπίστηκαν τάφοι, σύγχρονοι του ναού.
Πηγές
Κατηγορία:Χριστιανικοί ναοί στην Κρήτη Κατηγορία:Αρχαιολογικοί τόποι στην Κρήτη Κατηγορία:Δήμος Αποκορώνου